Ha egy adott banknál rendelkezel bankszámlával, de nem annál a banknál igényelsz személyi kölcsönt, természetesen számlavezető bankod bankszámlakivonatát kell benyújtanod a kölcsönigényléshez. Ez nem jelent problémát egyik banknál sem. Ugyanakkor, ha egy bank azt a feltételt szabja a személyi kölcsön igényléséhez, hogy náluk vezetett bankszámlával kell rendelkezni vagy bankszámlát nyitni, akkor a másik bankban lévő bankszámlád nyilván nem lesz megfelelő. Ha ilyen feltétellel találkozol, és te semmiképp sem szeretnél számlát nyitni az adott banknál, akkor elutasíthatja a bank az igénylést. Ez azonban nem gyakori. A bankok sokszor kamatkedvezményért cserébe kérnek náluk megnyitandó bankszámlát, ám ha ezt nem teljesíted, a kölcsönt megkaphatod, csak a kamatkedvezményt nem.